Oikeusministeriö
oikeusministerio@om.fi

Viite	Oikeusministeriön lausuntopyyntö 

Asia	Lausunto kuluttajansuojalain muutostarpeista koskevasta arviomuistiosta  OM 9/2012

Oikeusministeriö on pyytänyt Takuu-Säätiöltä lausuntoa yllä mainitussa asiassa. Takuu-Säätiö yhtyy arviomuistiossa esitettyyn käsitykseen siitä, että kuluttajansuojalaissa ei ole kiireellistä korjausta vaativia merkittäviä epäkohtia tai puutteita eikä lain kokonaisuudistukselle ole tarvetta. Eräiden arviomuistion yksityiskohtien osalta Takuu-Säätiö toteaa lausunnossaan seuraavaa:

Kuluttajansuojalain rakenne
Kuluttajansuojalakia ei ole tarpeen hajauttaa erillislaeiksi, vaan säänösten keskittäminen yhteen lakiin selkiyttää parhaiten säännösten monitahoisuutta.

Keskeiset määritelmät
Takuu-Säätiö pitää esitetyistä  määritelmistä parhaimpana  ilmaisua  ”kiinteä ja irtain omaisuus sekä palvelut”, koska se on vaihtoehdoista  täsmällisin.

Markkinointi
Takuu-Säätiö puoltaa erillisen kaiken kattavan tai ainakin keskeisten säännösten käsittävän erillisen markkinointilain säätämistä. Tämä helpottaa säännösten löytämistä ja soveltamista.

Rahoituspalvelujen ja rahoitusvälineiden etämyynti
Rahoituspalvelujen ja rahoitusvälineiden etämyynnin uusien sääntelytarpeitten osalta Takuu-Säätiö on arvioissaan samaa mieltä mietinnön laatijan kanssa. Sääntelyn osalta ei Takuu-Säätiöllä ole tiedossaan tarpeita muutoksiin. 

Kuluttajaluotot
Takuu-Säätiö pitää tärkeänä sitä, että lainsäätäjä on käyttänyt mahdollisuuttaan ryhtyä kansalliseen sääntelyyn kuluttajaluottojen osalta. Pikaluottoja koskeva arviointi on parhaillaan yleisen mielenkiinnon kohteena Takuu-Säätiö pitää tätä, nykyisen hallituksen ohjelmaan kirjattua, työtä erittän tärkeänä ja tarpeellisena, oman asiakaskuntansa näkökulmasta tarkesteltuna. Pikaluottoja koskevia ongelmia selvitetään oikeusministeriössä erikseen ja Takuu-Säätiö on tuonut näkemyksensä esiin osanan tätä prosessia tapahtuneissa kuulemistilaisuuksissa. Takuu-Säätiön näkemykset on koottu säätiön internetsivuilta löytyvään kuulemislausuntoon.

Kuluttaja-asiamiehen toimivaltuudet
Takuu-Säätiö kannattaa kuluttaja-asiamiehen toimivaltuuksien lisäämistä arviomuistiossa esitetyllä tavalla.

TAKUU-SÄÄTIÖ

Juha A. Pantzar	Hannu Äimänen
toiminnanjohtaja	lakimies